
Врз основа на Одлуката за плаќање половина од износот на уписнината за прв циклус студии за студентите чие родителско право го врши само еден родител и критериумите за остварување на ова право за учебната 2026/2027 година (бр. 02-1016/5 од 17.9.2026 г.), и Интерниот оглас за избор на студенти чие родителско право го врши само еден родител, кои се стекнуваат со погодноста за плаќање половина од износот на уписнината за прв циклус студии за учебната 2026/2027 година (бр.02-1016/5 од 17.9.2026 г.), Филозофскиот факултет при Универзитетот „Св. Кирил и Методиј“ објавува
И Н Т Е Р Е Н   О Г Л А С

за избор на студенти чие родителско право го врши само еден родител, кои се стекнуваат со погодноста за плаќање половина од износот на уписнината за прв циклус студии за учебната 2026/2027 година
1. Со интерниот оглас се врши избор на студенти чие родителско право го врши само еден родител кои се стекнуваат со погодноста за плаќање половина од износот на уписнината за прв циклус студии за учебната 2026/2027 година
2. Право на учество на Огласот има секој студент кој запишал зимски семестар на прв циклус на студии, освен студент кој го запишува последниот семестар по втор пат и повеќе, во учебната 2026/2027 година, а кој има само еден родител со родителско право (во натамошниот текст – апликант), односно има:
· само еден родител запишан во изводот од матичната книга на родените, или;
· починат родител, или

· родител кој го загубил родителското право. 
3. Постапката ќе ја спроведува Комисија формирана од страна на Деканот на Филозофскиот факултет.
4. Апликантите, најдоцна до 14.10.2026 година (среда) до 16 часот на следнава електронска адреса interenoglas@fzf.ukim.edu.mk треба да достават пријава во која ќе наведат
· за бруцошите: вкупен број на поени според кои, согласно Конкурсот, студентот се запишал во прва година на студии

· за студентите од повисоките години: просечен успех од положените испити

5. Со Пријавата апликантите, во ПДФ формат, ги доставуваат и следниве документи:
· потврди за остварена плата на вработените членови на семејството за последната исплатена плата, 

· Уверение за остварени приходи од УЈП на кандидатот и на членовите на семејството
· Лична изјава за бројот на членови на семејството
· Потврда за редовен ученик/студент за членовите на семејството кои се ученици/студенти
· Изјава за користење на лични податоци
· за корисници на социјална помош се доставува последно решение/потврда од Центарот за социјални работи, 

· за членовите на семејството кои примаат пензија се доставува документ за висина на пензија 
· пресуда од надлежен суд со утврдена законска издршка за кандидат и истата се смета како месечен приход 

· за родител на кој му е одземено родителското право - решение од надлежен суд и/или 
· за починат родител - извод од матичната книга на умрените.
6. Пријавата која ќе се достави после рокот или која нема да ги содржи потребните документи од точка 4 и точка 5, Комисијата ќе ја отфрли и нема да ја разгледува. Во постапката за избор на студенти чие родителско право го врши само еден родител ќе се изврши евалуација и проверка на веродостојноста на поднесената документација од сите пријавени кандидати (согласно чл. 5 од Одлуката). Комисијата самостојно ги пресметува поените и креира ранг - листа за секоја студиска програма и за секоја студиска година пооделно. Ранг - листите се објавуваат на интернет страницата на факултетот најдоцна до 20.10.2026 година.
7. Апликантите имаат оправо на приговор по објавените ранг- листи најдоцна до 28.10.2026 година до 15 часот. Приговорот се доставува само преку архивата на факултетот. Комисијата на факултетот ќе ги разгледа и ќе одговори на приговорите во рок од 5 работни дена. Дококу се утврди дека некој апликант поднел документација која не е веродостојна, истиот се симнува од ранг-листата. Прворангираните кандидати од секоја листа ја сочинуваат Конечната ранг-листа на добитници на погодноста за намалување на уписнината. 
8. Конечната ранг-листа Комисијата ја објавува најдоцна до 9.11.2026 година.
ФИЛОЗОФСКИ ФАКУЛТЕТ

